ประกาศคณะกรรมการควบคุมการขนส่งทางบกกลาง ฉบับที่ 1789 (พ.ศ. 2550) เรื่อง กำหนด (ปรับปรุง) เส้นทางสำหรับการขนส่งประจำทางด้วยรถโดยสาร หมวด 4 กรุงเทพมหานคร สายที่ 1318 วงกลมสถานีตำรวจนครบาลท่าข้าม - เคหะชุมชนบางขุนเทียน ช่วงห้างสรรพสินค้าโลตัส - คลองนา เป็น ห้างสรรพสินค้าโลตัส - อาคารสงเคราะห์กรุงเทพมหานคร

ประกาศคณะกรรมการควบคุมการขนส่งทางบกกลาง
ประกาศคณะกรรมการควบคุมการขนส่งทางบกกลาง
ฉบับที่
๑๗๘๙ (พ.ศ. ๒๕๕๐)
เรื่อง
กำหนด (ปรับปรุง) เส้นทางสำหรับการขนส่งประจำทางด้วยรถโดยสาร
หมวด
๔ กรุงเทพมหานคร สายที่ ๑๓๑๘ วงกลมสถานีตำรวจนครบาลท่าข้าม -
เคหะชุมชนบางขุนเทียน
ช่วงห้างสรรพสินค้าโลตัส - คลองนา
เป็น
ห้างสรรพสินค้าโลตัส  อาคารสงเคราะห์กรุงเทพมหานคร[๑]
 

ตามที่ได้มีประกาศคณะกรรมการควบคุมการขนส่งทางบกกลาง
ฉบับที่ ๑๒๖๕ (พ.ศ. ๒๕๔๔) ประกาศ ณ วันที่ ๑๒ มีนาคม ๒๕๔๔ กำหนด (ปรับปรุง) เส้นทางสำหรับการขนส่งประจำทางด้วยรถโดยสาร
หมวด ๔ ในเขตกรุงเทพมหานคร สายที่ ๑๓๑๘ วงกลมสถานีตำรวจนครบาลท่าข้าม -
เคหะชุมชนบางขุนเทียน ให้มีรายละเอียดเส้นทางแยกช่วงห้างสรรพสินค้าโลตัส - คลองนา เพิ่มขึ้นอีก
๑ ช่วง นั้น

คณะกรรมการควบคุมการขนส่งทางบกกลางได้พิจารณาเห็นสมควรให้ปรับปรุงเส้นทางดังกล่าว

อาศัยอำนาจตามความในมาตรา ๑๙ (๒) แห่งพระราชบัญญัติการขนส่งทางบก
พ.ศ. ๒๕๒๒ ประกอบกับมติคณะกรรมการควบคุมการขนส่งทางบกกลาง ในการประชุมครั้งที่ ๔/๒๕๕๐
เมื่อวันที่ ๒๐ กุมภาพันธ์ ๒๕๕๐ จึงให้กำหนด (ปรับปรุง) เส้นทางสำหรับการขนส่งประจำทางด้วยรถโดยสารหมวด
๔ กรุงเทพมหานคร สายที่ ๑๓๑๘ วงกลมสถานีตำรวจนครบาลท่าข้าม  เคหะชุมชนบางขุนเทียนช่วงห้างสรรพสินค้าโลตัส
- คลองนา เป็น ห้างสรรพสินค้าโลตัส  อาคารสงเคราะห์กรุงเทพมหานครโดยให้ใช้รายละเอียดเส้นทางดังต่อไปนี้

สายที่
๑๓๑๘ วงกลมสถานีตำรวจนครบาลท่าข้าม - เคหะชุมชนบางขุนเทียน
เริ่มต้นจากสถานที่จอดรถโดยสารประจำทางบริเวณสถานีตำรวจนครบาลท่าข้าม
ไปตามถนนท่าข้ามแยกซ้ายไปตามถนนพระราม ๒ ผ่านห้างสรรพสินค้าบิ๊กซี สำนักงานเขตบางขุนเทียน
ห้างสรรพสินค้าโลตัสแยกซ้ายไปตามซอยร่วมใจ แยกซ้ายไปตามถนนบางขุนเทียน แยกขวาไปตามซอยเทียนทะเล
๗ จนสุดเส้นทางที่สถานีตำรวจนครบาลบางขุนเทียน
ช่วงท่าข้าม - ชุมชนทรัพย์นุกูล
เริ่มต้นจากปากทางถนนท่าข้าม ไปตามถนนท่าข้าม ผ่านห้างสรรพสินค้าบิ๊กซี สถานีตำรวจนครบาลท่าข้าม
แยกซ้ายไปตามซอยเทียนทะเล ๗ แยกขวาไปตามถนนอนามัยงามเจริญ แยกซ้ายไปตามซอยอนามัยงามเจริญ
๓๓ จนสุดเส้นทางที่ชุมชนทรัพย์นุกูล
ช่วงห้างสรรพสินค้าโลตัส - อาคารสงเคราะห์กรุงเทพมหานคร
เริ่มต้นจากสถานที่จอดรถบริเวณห้างสรรพสินค้าโลตัส สาขาพระราม ๒ ไปตามซอยร่วมใจ แยกซ้ายไปตามถนนบางขุนเทียนแยกขวาไปตามซอยเทียนทะเล
๗ ผ่านสถานีตำรวจนครบาลท่าข้าม แยกขวาไปตามซอยอนามัยงามเจริญถึงคลองนา ไปตามทางหลวงชนบทหมายเลข
สป. ๓๐๐๑ ผ่านวัดคลองสวน วัดคลองมอญ จนสุดเส้นทางที่อาคารสงเคราะห์กรุงเทพมหานคร


ประกาศ
ณ วันที่ ๑๘ มีนาคม พ.ศ. ๒๕๕๐
สุรชัย
ธารสิทธิ์พงษ์
รองปลัดกระทรวงคมนาคม
หัวหน้ากลุ่มภารกิจด้านการขนส่ง
ประธานกรรมการควบคุมการขนส่งทางบกกลาง







วัชศักดิ์/ผู้จัดทำ
๔
พฤษภาคม ๒๕๕๐

[๑]
ราชกิจจานุเบกษา เล่ม ๑๒๔/ตอนที่ ๓๔ ง/หน้า ๑๖๙/๑๙ เมษายน ๒๕๕๐